生命模擬遊戲

生命模擬遊戲係模擬遊戲嘅一種，模擬要玩家負責維持同照顧一啲虛擬嘅生命，而呢啲虛擬生命可以係虛擬人：喺一隻典型嘅生命模擬遊戲裏面，玩家通常會由一個能夠一眼睇到嗮遊戲空間嘅角度嚟望嘢，並且有一啲選單俾佢揀要對遊戲空間作出乜嘢操作，而呢啲操作就會影響玩家嘅成敗；例如係好出名嘅社會模擬遊戲《模擬市民系列》噉，喺呢個系列嘅遊戲當中，玩家會控制一班模擬人喺一笪地上面生活，一群模擬人會有資金，呢啲資金可以攞嚟買床同雪櫃等滿足日常生活需要嘅物品，用呢啲物品嚟照顧啲模擬人，而且資金仲可以用嚟買電腦同書等俾模擬人學新技能嘅物品，於是玩家嘅任務就係照顧好啲模擬人，並且幫佢哋追求各種嘅人生目標。生命模擬遊戲同人工生命相關嘅課題息息相關。

生物學模擬遊戲 
生物學模擬遊戲係指模擬非人類嘅生物同埋由呢啲生物組成嘅生態系統，會俾玩家操作遺傳等嘅嘢。譬如《孢子》就係一隻出名嘅生物學模擬遊戲，喺呢隻遊戲當中，玩家操控嘅係一柞虛擬生物，隻遊戲會模擬埋呢啲生物嘅遺傳特性，以及係呢啲特性點樣隨住時間喺玩家嘅操作之下進化，例如玩家可以特登將一個物種進化到變得智能更加高。好似《孢子》噉嘅生物學模擬遊戲仲有俾人攞嚟做生物學方面嘅教育用途。

人工生命
模擬遊戲
上帝遊戲
電子寵物

攷 

電子遊戲類型